b'\n_START_ARTICLE_\nGlengoyne\n_START_PARAGRAPH_\nGlengoyne je \xc5\xa1kotski single malt viski, ki ga izdelujejo v istoimenski destilarni v kraju Dumgoyne na jugozahodnem delu \xc5\xa1kotskega vi\xc5\xa1avja.\n_START_SECTION_\nZgodovina\n_START_PARAGRAPH_\nDestilarna je bila ustanovljena leta 1833 in danes velja za eno najlep\xc5\xa1ih na \xc5\xa0kotskem. Ime izvira iz besede Glenguin, kar v keltskem jeziku pomeni dolina divjih gosi._NEWLINE_V aprilu 2003 je destilarno kupilo podjetje Ian Macleod Distillers Ltd., skupaj s trgovskima znamkama Glengoyne Single Malt in Langs Blended Whisky. Poleg destilacije podjetju prina\xc5\xa1a dobi\xc4\x8dek tudi turizem, saj je destilarna \xc5\xbee dolgo znana kot\xc2\xa0\xc2\xbb\xc5\xbeganjarna odprtih vrat\xc2\xab\xc2\xa0in letno v svoje prostore privabi okoli 35.000 obiskovalcev._NEWLINE_Glavni trgi, kjer se Glengoyne single malt prodaja, so: Zdru\xc5\xbeeno kraljestvo, Skandinavija, Francija, Nem\xc4\x8dija in Zdru\xc5\xbeene dr\xc5\xbeave Amerike.\n_START_SECTION_\nPolnitve\n_START_PARAGRAPH_\nGlengoyne je eden redkih \xc5\xa1kotskih viskijev, pri katerem skaljenega je\xc4\x8dmena ne su\xc5\xa1ijo s kurjenjem \xc5\xa1ote pod tlemi su\xc5\xa1ilnice. V destilarni verjamejo, da to viskiju omogo\xc4\x8da bolj \xc4\x8disto aromo. Tako je Glengoyne aromati\xc4\x8den viski brez dimnatega \xc5\xa1otnega okusa, v njem pa prevladuje okus po orehih._NEWLINE_Glengoyne polnijo pri starosti 10, 12, 17, 21 in 28 let, ob\xc4\x8dasno pa napolnijo kak\xc5\xa1no omejeno serijo starej\xc5\xa1ih letnikov.'